《李忠定公挽诗》
宋代·吴冈

才大时难合，言深道转艰。
去朝吾不负，巧谮尔何颜。
袖手功名外，忘怀水石间。
苍生不知恨，犹望起东山。

作者简介：吴冈，字稚山，自号耐闲翁，惠安（今属福建）人。高宗绍兴八年（一一三八）进士，十年，为福州闽县尉（《梁溪集》附录《李忠定公挽诗》）。历峡、邵二州教授。有诗集六卷，已佚。事见明嘉靖《惠安县志》卷一二、一三。今录诗三首。